7. โครงสร้างเงินทุน

7.1 หลักทรัพย์ของบริษัท

7.1.1 หุ้นสามัญ

ณ วันที่ 31 ธันวาคม 2551 บริษัทมีทุนจดทะเบียนจำนวน 316 ล้านบาท เรียกชำระแล้วจำนวน
300 ล้านบาท แบ่งเป็นหุ้นสามัญจำนวน 316 ล้านหุ้น มูลค่าที่ตราไว้หุ้นละ 1 บาท

7.1.2 ใบแสดงสิทธิในผลประโยชน์ที่เกิดจากหลักทรัพย์อ้างอิงไทย (NVDR : Non-Voting
Depository Receipt)

ณ วันที่ 30 ธันวาคม 2551 บริษัท ไทยเอ็นวีดีอาร์ จำกัด
ซึ่งเป็นบริษัทย่อยของตลาดหลักทรัพย์แห่งประเทศไทย ได้มีการลงทุนในหลักทรัพย์ของบริษัทฯ จำนวน
5,420,300 หุ้น คิดเป็นร้อยละ 1.81 ของจำนวนหุ้นที่ออกและชำระแล้วทั้งหมดของบริษัทฯ
ทำให้หุ้นสามัญจำนวนดังกล่าวถูกแปลงสภาพเป็นใบแสดงสิทธิในผลประโยชน์ที่เกิดจากหลักทรัพย์อ้างอิงไทย
(NVDR) โดยผู้ลงทุนที่ถือ NVDR สามารถรับสิทธิประโยชน์ทางการเงิน (Financial Benefit)
ได้เสมือนลงทุนในหุ้นสามัญของบริษัทฯ ทุกประการไม่ว่าจะเป็นเงินปันผล
สิทธิในการจองซื้อหุ้นเพิ่มทุน หรือใบสำคัญแสดงสิทธิในการซื้อหุ้นสามัญ (Warrant)
แต่ไม่มีสิทธิในการออกเสียงในที่ประชุมผู้ถือหุ้น โดยสิทธิในการออกเสียงในที่ประชุมผู้ถือหุ้น
จะเป็นสิทธิของบริษัท ไทยเอ็นวีดีอาร์ จำกัด แต่บริษัท ไทยเอ็นวีดีอาร์ จํากัด
จะไม่ใช้สิทธินั้นในการออกเสียงในที่ประชุมผู้ถือหุ้นของบริษัทฯ
เว้นแต่กรณีการเพิกถอนหลักทรัพย์ออกจากตลาดหลักทรัพย์แห่งประเทศไทย (Delist) ดังนั้น
สิทธิออกเสียงของผู้ถือหุ้นรายอื่นจะมีสัดส่วนเพิ่มขึ้น
เมื่อเปรียบเทียบกับจำนวนหุ้นที่มีสิทธิออกเสียงทั้งหมด โดยไม่นับรวมหุ้นที่ถือโดย Thai NVDR
อย่างไรก็ตาม จำนวนหุ้นสามัญของบริษัทฯ ที่นำไปเป็นหลักทรัพย์อ้างอิงของ NVDR
อาจเปลี่ยนแปลงได้ตลอดเวลา โดยสามารถตรวจสอบจำนวนหุ้นที่เป็น NVDR
ได้จากเว็บไซต์ของตลาดหลักทรัพย์แห่งประเทศไทยที่ www.set.or.th

7.1.3 ข้อตกลงระหว่างผู้ถือหุ้นรายใหญ่ (Shareholding Agreement)
ในเรื่องที่มีผลกระทบต่อการออกและเสนอขายหลักทรัพย์ หรือการบริหารงานของบริษัท
โดยที่ข้อตกลงดังกล่าวมีบริษัทร่วมลงนามด้วย

-ไม่มี –

7.2 ผู้ถือหุ้น

7.2.1 ผู้ถือหุ้นที่ถือหุ้นสูงสุด 10 รายแรก ณ วันปิดสมุดทะเบียนล่าสุด เมื่อวันที่ 29 สิงหาคม 2551
มีดังนี้

รายชื่อผู้ถือหุ้น จำนวนหุ้น สัดส่วนการถือหุ้น

(หุ้น) (%)

1. กลุ่มนายปราโมทย์ สุดจิตพร⁽¹⁾ 157,510,000 52.50

2. กลุ่ม Mr.Tan Tgow Lim⁽²⁾ 42,000,000 14.00

3. Asia Investment Partners Limited⁽³⁾ 30,000,000 10.00

4. นายเลิศชาย กันภัย 15,000,000 5.00

5. บริษัท ไทยเอ็นวีดีอาร์ จำกัด⁽⁴⁾ 4,898,600 1.63

6. นายสุริยา สุริยะฉัตร 3,136,800 1.05

7. นายภาคิน จิรอัชรฤกษ์ 3,085,700 1.03

8. นางสาวสายใจ อภิรัตน์ไพบูลย์ 2,152,100 0.72

9. นางสาวฐิติมา พรสุวรรณ 2,036,200 0.68

10. นางสาวรจชรัตน์ ปทุมนิลรัตน์ 2,025,000 0.68

หมายเหตุ :

⁽¹⁾ ประกอบด้วย นายปราโมทย์ สุดจิตพร ถือหุ้นร้อยละ 43.50 และ นางสาวเสาวลักษณ์
จิตสัมฤทธิ์ (คู่สมรส) ถือหุ้นร้อยละ 9.00

⁽²⁾ ประกอบด้วย Mr.Tan Tgow Lim ถือหุ้นร้อยละ 2.00, Mr.Tgow Lim Tan
(บุคคลเดียวกัน) ถือหุ้นร้อยละ 7.00 และ Miss Jennifer Seet Jing Huan (คู่สมรส)
ถือหุ้นร้อยละ 5.00

(3) คือ บริษัทเพื่อการลงทุนในกลุ่มกองทุนลอมบาร์ด เอเซีย III (Lombard Asia III)
ซึ่งได้รับการสนับสนุนและบริหารกองทุนโดยบริษัท ลอมบาร์ด อินเวสต์เม้นท์ (Lombard
Investment, Inc.) ที่มีสำนักงานใหญ่อยู่ที่รัฐซานฟรานซิสโก สหรัฐอเมริกา

(4) คือ บริษัทย่อยของตลาดหลักทรัพย์แห่งประเทศไทย (ตลาดหลักทรัพย์แห่งประเทศไทย
ถือหุ้นร้อยละ 99.99 ของทุนจดทะเบียน)
ประกอบธุรกิจโดยการออกใบแสดงสิทธิในผลประโยชน์ที่เกิดจากหลักทรัพย์อ้างอิงไทย (NVDR :
Non-Voting Depository Receipt) เพื่อขายให้แก่ผู้ลงทุน และ Mr.Tan Tgow Lim ได้ถือ
NVDR ที่ได้ลงทุนในหุ้นสามัญของบริษัทฯ จำนวน 1,970,000 หุ้น

2.  กลุ่มผู้ถือหุ้นรายใหญ่ที่โดยพฤติการณ์มีอิทธิพลต่อการกำหนดนโยบายการจัดการ หรือ
    การดำเนินงานของบริษัทฯ อย่างมีนัยสำคัญ

กลุ่มผู้ถือหุ้น หรือ ผู้ถือหุ้นที่ถือหุ้นเกินกว่าร้อยละ 10 และดำรงตำแหน่งกรรมการบริษัทฯ
หรือส่งตัวแทนเข้ามาดำรงตำแหน่งกรรมการบริษัทฯ ที่มีอำนาจจัดการ ได้แก่ กลุ่มนายปราโมทย์
สุดจิตพร และ กลุ่ม Mr.Tan Tgow Lim

7.3 นโยบายการจ่ายเงินปันผล

ในกรณีปกติที่กลุ่มบริษัทฯ
ไม่มีความจำเป็นในการใช้เงินเพื่อการลงทุนหรือขยายกิจการและมีกระแสเงินสดเพียงพอ
กลุ่มบริษัทฯ มีนโยบายการจ่ายเงินปันผลสำหรับบริษัทฯ และบริษัทย่อยไม่น้อยกว่าร้อยละ 30.0
ของกำไรสุทธิของแต่ละบริษัท (ตามงบการเงินเฉพาะบริษัท) หลังหักภาษีเงินได้นิติบุคคล
สำรองตามกฎหมาย และสำรองอื่นๆ ที่จำเป็นและเหมาะสม ทั้งนี้
อัตราการจ่ายเงินปันผลดังกล่าวอาจเปลี่ยนแปลงได้ โดยขึ้นอยู่กับความจำเป็นและความเหมาะสม
ภายใต้เงื่อนไขที่การดำเนินการดังกล่าวจะต้องก่อให้เกิดประโยชน์สูงสุดต่อผู้ถือหุ้น ทั้งนี้
มติของคณะกรรมการบริษัทที่อนุมัติให้จ่ายเงินปันผลจะต้องถูกนำเสนอเพื่อขออนุมัติจากที่ประชุมผู้ถือหุ้น
เว้นแต่เป็นการจ่ายเงินปันผลระหว่างกาลซึ่งคณะกรรมการบริษัทมีอำนาจอนุมัติให้จ่ายเงินปันผลระหว่างกาลได้
แล้วให้รายงานให้ที่ประชุมผู้ถือหุ้นทราบในการประชุมคราวต่อไป